21. 3. 83 Επίσημη Εφημερίδα των Ευρωπαϊκών Κοινοτήτων Αριθ. C 77/7 
Γνωμοδότηση γιβ την «επαγγελματική κατάρτιση και τις νέες τεχνολογίες πληροφόρησης - νέες 
κοινοτικές πρωτοβουλίες κατά την περίοδο 1933 έως 1987» 
Το κείμενο που αποτελεί αντικείμενα της γνωμοδότησης αυτής δεν έχει ακόμη δημοσιευθεί στην 
Επίσημη Εφημερίδα των Ευρωπαϊκών Κοινοτήτων. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 22 Ιουνίου 1982 να ζητήσει, σύμφωνα με τις διατάξεις του άρθρου 
128 της συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση 
της Οικονομικής και Κοινωνικής Επιτροπής για το ανωτέρω θέμα. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 204η σύνοδο της ολομέλειας της, που πραγματοποιήθηκε στις Βρυξέλλες, στις 26 και 
27 Ιανουαρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 128, 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων της 22ας Ιουνίου 1982 για την «επαγγελ­
ματική κατάρτιση και τις νέες τεχνολογίες πληροφόρη­
σης - νέες κοινοτικές πρωτοβουλίες κατά την περίοδο 
1983-1987», 
την απόφαση του Προεδρείου της της 29ης Ιουνίου 1982 να 
αναθέσει στο τμήμα κοινωνικών υποθέσεων την επεξερ­
γασία γνωμοδότησης και εισηγητικής έκθεσης σχετικά με 
αυτό το θέμα, 
τη γνωμοδότηση που εξέδωσε το παραπάνω τμήμα κατά 
τη συνεδρίαση του της 13ης Ιανουαρίου 1983, 
την εισηγητική έκθεση του κ. Nierhaus, εισηγητή, 
τις συζητήσεις της κατά τη 204η σύνοδο ολομέλειας που 
πραγματοποιήθηκε στις 26 και 27 Ιανουαρίου 1983 (συνε­
δρίαση της 26ης Ιανουαρίου), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα με 3 αποχές: 
Η ΟΚΕ λαμβάνει γνώση του εγγράφου της Επιτροπής και 
διατυπώνει τις ακόλουθες παρατηρήσεις: 
1. Γενικές παρατηρήσεις 
1.1. Η ΟΚΕ έλαβε με μεγάλο ενδιαφέρον γνώση της 
ανακοίνωσης της Επιτροπής στο Συμβούλιο, και επιδοκι­
μάζει ουσιαστικά το περιεχόμενο της με την επιφύλαξη 
των ακόλουθων παρατηρήσεων. 
1.2. Η ΟΚΕ υπογραμμίζει την ιδιαίτερη σημασία που 
έχουν οι νέες τεχνολογίες πληροφόρησης σαν πηγή παρα­
γωγικότητας που πρέπει να αξιοποιηθεί όσο το δυνατό περισσότερο για να αυξηθεί η ανταγωνιστικότητα. Με τον 
τρόπο αυτό θα είναι δυνατό να γίνουν οι απαραίτητες 
διαρθρωτικές προσαρμογές, να βελτιωθεί το περιβάλλον 
στους τόπους εργασίας αλλά και να αυξηθεί η ικανοποί­
ηση των εργαζομένων. Ωστόσο, η εφαρμογή των νέων 
τεχνολογιών έχει κοινωνικές επιπτώσεις μεγάλης πολιτι­
κής σημασίας, τόσο από εθνική όσο και από ευρωπαϊκή 
άποψη. Γι' αυτό θα πρέπει να λυθούν σε κοινοτικό επίπεδο 
όλα τα προβλήματα που προκύπτουν από την τεχνική 
αλλαγή, όχι μόνο από οικονομική αλλά και από κοινωνι­
κή άποψη. 
1.3. Η σημερινή δραματικά υψηλή ανεργία που είναι το 
αποτέλεσμα πολλαπλών αιτιών, δεν μπορεί να μειωθεί 
βραχυπρόθεσμα, ακόμη και αν ενταθεί η χρησιμοποίηση 
νέων τεχνολογιών πληροφόρησης. Αλλά τουλάχιστον 
φαίνεται ότι επιβάλλεται επειγόντως να τηρηθούν οι ίδιοι 
ρυθμοί με τις πρώτες βιομηχανικές χώρες (ΗΠΑ, Ιαπω­
νία) για να μην απειληθούν ακόμη περισσότερο οι υπάρ­
χουσες θέσεις απασχόλησης. Μεσοπρόθεσμα και μα­
κροπρόθεσμα μπορούν όμως οι τεχνολογίες πληροφόρη­
σης να έχουν θετικές επιδράσεις στην αγορά εργασίας, 
που θα πρέπει οπωσδήποτε να αξιοποιηθούν. 
1.4. Για τους λόγους αυτούς πρέπει να προσδιορισθούν 
τα κωλύματα που εμποδίζουν την ανανέωση, την εξέλιξη 
και την εφαρμογή νέων τεχνολογιών πληροφόρησης και 
να εξευρεθούν μέτρα με τα οποία μπορούν να εξαλειφθούν 
τα κωλύματα αυτά. 
1.5. Οι προσπάθειες που καταβάλλονται σήμερα στον 
ευρωπαϊκό χώρο στον τομέα της προώθησης της καινο­
τομίας, έχουν για στόχο να μην καθυστερεί η ευρωπαϊκή 
τεχνολογία σε διεθνές επίπεδο έναντι της εξέλιξης της 
υψηλής τεχνολογίας. Γίνονται προσπάθειες να ενταχθούν 
και οι μικρομεσαίες επιχειρήσεις (ΜΜΕ) σε αυτή τη 
διαδικασία καινοτομίας με τη λήψη μέτρων για την 
προώθηση της μεταφοράς τεχνολογίας. 
1.6. Η ενισχυμένη προώθηση των τεχνολογιών πληρο­
φόρησης απαιτεί να λαμβάνεται υπόψη το πρόβλημα της 
αποδοχής τους από την πλευρά των εργαζομένων και των 
Αριθ. C 77/8 Επίσημη Εφημερίδα των Ευρωπαϊκών Κοινοτήτων 21. 3. 83 
συνδικαλιστικών οργανώσεων τους. Πρόκειται για προ­
βλήματα που δημιουργούνται από το φόβο ότι μπορούν να 
σημειωθούν αρνητικές ποσοτικές επιπτώσεις στην αγορά 
εργασίας. Από την άλλη πλευρά είναι επιστημονικά 
αποδεδειγμένο ότι τα κωλύματα στην εξειδίκευση, που 
παρουσιάζονται τόσο από την πλευρά των εργαζομένων 
αλλά και των διοικήσεων των επιχειρήσεων, εμποδίζουν 
την εισαγωγή νέων τεχνολογιών πληροφόρησης. Υπάρ­
χουν επίσης φόβοι ότι οι τεχνολογικές μεταβολές θα έχουν 
σαν αποτέλεσμα την απώλεια ειδικεύσεων και τη 
δημιουργία πόλωσης, καθώς και τη δημιουργία ανταγω­
νισμού με σκοπό τον παραγκωνισμό μιας ειδικότητας 
από μια άλλη. 
1.7. Απ' ό,τι φαίνεται, τα κωλύματα ειδίκευσης στη 
διαδικασία εφαρμογής νέων τεχνολογιών πληροφόρησης 
δεν μπορούν να αντιμετωπισθούν ικανοποιητικά ούτε από 
αυτούς που προσφέρουν ούτε από αυτούς που εφαρμόζουν 
αυτές τις τεχνολογίες (βλέπε σημείο 1.6). Γι' αυτό χρει­
άζεται να προσφερθεί βραχυπρόθεση βοήθεια προσαρμο­
γής στον τομέα της επαγγελματικής κατάρτισης και 
μετεκπαίδευσης σε επιχειρησιακό αλλά και διεπιχειρη­
σιακό επίπεδο. 
1.8. Σε εθνικό επίπεδο έχουν ήδη τεθεί σε ορισμένα 
κράτη οι βάσεις ρυθμίσεων σε επιχειρησιακό και διεπιχει­
ρησιακό επίπεδο για την αντιμετώπιση των επιπτώσεων 
της τεχνολογίας (π.χ. συμφωνίες προστασίας από τις 
συνέπειες του ορθολογισμού, μέτρα μετεκπαίδευσης, 
επαγγελματικός προσανατολισμός). 
1.9. Επειδή οι νέες τεχνολογίες μπορούν να προκαλέ­
σουν, μεσοπρόθεσμα και μακροπόθεσμα, κοινωνικές 
αλλαγές, χρειάζεται μια γενικότερη θεώρηση του προβλή­
ματος που να συμπεριλαμβάνει το σύνολο του εκπαιδευ­
τικού συστήματος. 
1.10. Μέχρι σήμερα δεν έχει ξεπεραστεί ακόμη γενικά 
το βασικό αρχικό στάδιο ενός «διαλόγου για την πολιτική 
επιμόρφωσης» στον οποίο να συμμετέχουν πολιτικοί που 
ασχολούνται με θέματα επιμόρφωσης, και κοινωνικοί 
εταίροι, παρά το γεγονός ότι οι διαθέσιμες νέες τεχνολο­
γίες πληροφόρησης ανοίγουν το δρόμο προς τη λεγόμενη 
«κοινωνία πληροφόρησης», για την οποία δεν είναι ακόμη 
δυνατό να προβλεφθούν ούτε οι προϋποθέσεις αλλά ούτε 
και οι συνέπειες που θα έχει. 
2. Γενικές κατευθύνσεις της νέας κοινοτικής πρωτο­
βουλίας 
2.1. Σύμφωνα με τη γνώμη του τμήματος, όταν εντεί­
νεται η προώθηση της έρευνας, της εξέλιξης και της 
ανανέωσης νέων τεχνολογιών πληροφόρησης σε εθνικό 
και κοινοτικό επίπεδο, είναι απαραίτητο να σχηματίζουν 
οι διάφοροι οργανισμοί γνώμη σχετικά με τις κοινωνικές 
επιπτώσεις των νέων τεχνολογιών, επιπτώσεις στις οποίες 
συντέλεσαν και οι ίδιοι, ώστε να μπορούν να ληφθούν 
έγκαιρα μέτρα κατά των ανεπιθύμητων επιδράσεων των 
τεχνικών μεταβολών. 
2.2. Λόγω της ευρείας μορφής και της έντασης των 
κοινωνικών μεταβολών που προκάλεσαν οι νέες τεχνολο­
γίες πληροφόρησης, χρειάζεται να καταστρωθεί στον 
τομέα της εκπαίδευσης μια προσαρμοσμένη στρατηγική που να μπορεί να εφαρμοστεί με αρκετά ελαστικό τρόπο 
σε περίπτωση απρόβλεπτων εξελίξεων. 
2.3. Το σχέδιο απόφασης ξεκινά από αυτές τις θεμε­
λιώδεις αρχές και περιέχει βασικές σκέψεις με τις οποίες 
συμφωνεί η ΟΚΕ, σκέψεις όπως π.χ.: 
— η ανάγκη ανάπτυξης της κατάρτισης με ευρύ και 
πολύπλευρο χαρακτήρα· 
— η ανάγκη ανάπτυξης πολύ συγκεκριμένων ειδικεύσε­
ων που να εξασφαλίζει την απαραίτητη ελαστικότητα 
σε περίπτωση αλλαγής των ειδικεύσεων 
— η προσαρμογή των αναγκών για κατάρτιση στην 
τεχνική πρόοδο με τη μορφή ειδικών προγραμμάτων 
κατάρτισης και επιμόρφωσης για εργαζομένους και 
στελέχη επιχειρήσεων (πρότυπα εκπαιδευτικά προ­
γράμματα)· 
— η δυνατότητα να ασκούν οι εργαζόμενοι ενεργά τα 
καθήκοντα τους χάρη στην εκπαίδευση τους κατά την 
εισαγωγή νέων τεχνολογιών πληροφόρησης· 
— η νόμιμη ή συμβατική εξασφάλιση ενισχύσεων επιμόρ­
φωσης και αλλαγής ειδίκευσης που παρέχονται σε 
άτομα που θίγονται απόττις τεχνικές μεταβολές (πα­
ροχή ειδικής άδειας και οικονομική ενίσχυση). 
2.4. Η ΟΚΕ συμφωνεί με την άποψη της Επιτροπής ότι 
χρειάζεται να ενταθεί η συνεργασία μεταξύ των δημόσιων 
αρχών και των κοινωνικών εταίρων για τη διαμόρφωση 
των προγραμμάτων επαγγελματικής κατάρτισης. 
Συγχρόνως όμως τονίζει, ότι πριν από κάθε εισαγωγή νέας 
τεχνολογίας, θα πρέπει να διεξάγονται συζητήσεις μεταξύ 
των κοινωνικών εταίρων και ιδιαίτερα σε επίπεδο επιχει­
ρήσεων, για την προετοιμασία συμβάσεων και συμφωνιών 
που αποσκοπούν στον καθορισμό των μέτρων που πρέπει 
να εφαρμόζονται κατά την εισαγωγή νέων τεχνολογιών, 
ιδιαίτερα στα πλαίσια των προγραμμάτων επαγγελματι­
κής κατάρτισης και με τα οποία μπορεί να εξασφαλισθεί η 
προσφορά της ειδίκευσης που απαιτείται για την επαγγελ­
ματική αναπροσαρμογή ή για την επανένταξη στην επαγ­
γελματική ζωή. 
2.5. Αν είχαν ήδη ακολουθηθεί αυτές οι κατευθυντήριες 
γραμμές, δε θα υπήρχαν σήμερα τα οξύτατα προβλήματα 
που παρουσιάζονται σχετικά με 
— την ένταξη ανέργων νέων στην επαγγελματική ζωή, 
— τα εμπόδια όσον αφορά την ειδίκευση των ανδρών και 
γυναικών εργαζομένων και προπαντός του διδακτικού 
προσωπικού και των εκπαιδευτών, 
στη σημερινή τους έκταση. 
2.6. Για να διαμορφωθεί το εκπαιδευτικό σύστημα με 
ελαστικότερο τρόπο χρειάζεται, κατά τη γνώμη της ΟΚΕ, 
αδιάκοπη συνεργασία μεταξύ των δημόσιων αρχών και 
των κοινωνικών εταίρων. 
3. Μέτρα των Κρατών μελών σε κοινοτικό επίπεδο 
3.1. Τα Κράτη μέλη καλούνται να πάρουν μέτρα που 
λαμβάνουν υπόψη τα παραπάνω προβλήματα και συμπε­
ριλαμβάνουν τις κατευθυντήριες γραμμές της Επιτροπής. 
21. 3. 83 Επίσημη Εφημερίδα των Ευρωπαϊκών Κοινοτήτων Αριθ. C 77/9 
Παρόμοια μέτρα έχουν ήδη αρχίσει να εφαρμόζονται 
μερικά. 
3.2. Τα μέτρα που προτείνει η Επιτροπή έχουν τελικά 
τη μορφή «δέσμης πρότυπων σχεδίων» τα οποία πρόκει­
ται να εφαρμοστούν δοκιμαστικά από το 1983 έως το 
1987. Τα αποτελέσματα τους θα καθορίσουν στη συνέχεια 
πιο προχωρημένες αποφάσεις. 
3.3. Η ΟΚΕ επιδοκιμάζει αυτή τη μέθοδο επειδή κατ' 
αυτόν τον τρόπο αξιοποιούνται οι εμπειρίες που έχουν 
αποκτηθεί σε εθνικά πλαίσια, αν και θα έπρεπε να 
εξετασθεί σε ποιο βαθμό οι εμπειρίες αυτές μπορούν να 
μεταφερθούν («μεταφορά εκπαίδευσης και επαγγελματι­
κής κατάρτισης»). 
Η ΟΚΕ θεωρεί απαραίτητο να ληφθούν όσο το δυνατόν 
συντομότερα τα μέτρα αυτά. Μόλις φανούν τα πρώτα 
αποτελέσματα των πρότυπων σχεδίων, θα πρέπει να 
γίνουν προσπάθειες για να εφαρμοστούν στην Κοινό­
τητα. 
3.4. Η γενική ομάδα σύνδεσης, που προβλέπεται από 
την Επιτροπή, δεν πρέπει να έχει ως μοναδικό στόχο να 
χρησιμοποιεί τα αποτελέσματα των ομάδων σχεδίων 
αλλά θα πρέπει να μπορεί ήδη από πριν να κάνει επιλογές 
και να διαμορφώνει τα πρότυπα σχέδια, αλλά και να θέτει 
προτεραιότητες. Στη γενική ομάδα σύνδεσης θα πρέπει να 
συνεργάζονται εκπρόσωποι των κοινωνικών εταίρων 
αλλά και οι εκπρόσωποι του εκπαιδευτικού τομέα. 
3.5. Στις εργασίες για την ανάπτυξη και την αξιοποίη­
ση των προτεινόμενων πρότυπων σχεδίων πρέπει να 
συμπεριληφθεί και το «Ευρωπαϊκό Κέντρο για την προώ­
θηση της επαγγελματικής κατάρτισης» (Cedefop). 
3.6. Δυστυχώς, το σχέδιο της Επιτροπής δεν διευκρινί­
ζει ακόμη ποια πρότυπα σχέδια θα ήταν κατάλληλα για το 
σκοπό αυτό. 
3.7. Οι νέες τεχνολογίες πληροφόρησης για τις οποίες 
πρέπει να αποκαλυφθούν και να εξαλειφθούν τα εμπόδια 
όσον αφορά την ειδίκευση, διαχωρίζονται πολύ γενικά 
στους τομείς «επεξεργασία δεδομένων, ηλεκτρονική και 
τεχνολογίες πληροφόρησης». Τόσο η ύπαρξη συγκεκρι­
μένων τεχνικών κατευθύνσεων εξέλιξης (όπως π.χ. οι 
τεχνολογίες CNC, CAD, CAM για τον τομέα της παρα­
γωγής, καθώς και οι τεχνολογίες πληροφορικής, γραπτής 
και τηλεοπτικής επικοινωνίας στον τομέα της διοίκησης 
και των υπηρεσιών) όσο και ο προσδιορισμός των επαγ­
γελμάτων που θίγονται από αυτές τις εξελίξεις, είναι 
εξίσου αναγκαία για τα πρότυπα σχέδια. 
3.8. Αυτά τα πρότυπα σχέδια πρόκειται να έχουν τις 
εξής ομάδες σαν προσανατολισμό: 
— μικρομεσαίες επιχειρήσεις (στις οποίες συμπεριλαμ­
βάνονται γεωργικές επιχειρήσεις αιχμής), 
— άνεργοι ανειδίκευτοι νέοι, 
— ηλικιωμένοι ειδικευμένοι εργαζόμενοι. 
Από την ανάλυση των πρότυπων μεθόδων με τις οποίες οι 
μεγάλες επιχειρήσεις λύνουν τα προβλήματα που παρου­
σιάζονται από την έλλειψη ειδικοτήτων κατά την εφαρ­μογή νέων τεχνολογιών, θα μπορούσαν να ανακύψουν και 
λύσεις προσαρμοσμένες στις παραπάνω ομάδες. Η ΟΚΕ 
είναι της γνώμης ότι οι λύσεις αυτές δε θα έπρεπε να 
εξετασθούν μόνο στις μεγάλες επιχειρήσεις του τομέα των 
υπηρεσιών. 
3.9. Η αντικειμενική διαφώτιση της κοινής γνώμης για 
τα πλεονεκτήματα και τους κινδύνους που περιέχουν οι 
νέες τεχνολογίες πληροφόρησης αποτελεί θετική τακτική 
για την αντιμετώπιση των προβλημάτων αποδοχής που 
παρουσιάζονται στις κοινωνικές ομάδες, με την προϋπό­
θεση όμως ότι διατίθενται και θεμελιωμένες πληροφορίες 
για τις τεχνικές επιπτώσεις, ώστε όλοι όσοι θίγονται από 
τις τεχνικές αλλαγές να έχουν σαφή αντίληψη για τις 
αναμενόμενες απαιτήσεις και μεταβολές. 
3.10. Η ΟΚΕ προτείνει σχετικά να διεξαχθούν σχετικές 
έρευνες, όσον αφορά τις ψυχολογικές και ψυχοσωματικές 
επενέργειες των νέων τεχνολογιών πληροφόρησης, σ' 
εκείνους που εκπαιδεύθηκαν και εργάζονται στον τομέα 
αυτόν. 
3.11. Κατά την κρίση της ΟΚΕ, τα προτεινόμενα μέτρα 
έχουν σαν κύριο στόχο να συμβάλουν στη διάθεση ειδι­
κευμένου εργατικού δυναμικού στην αγορά εργασίας. Δεν 
αμφισβητείται η ορθότητα του στόχου αυτού. 
3.12. Εξάλλου για να αντιμετωπισθούν τα προβλήματα 
αποδοχής των νέων τεχνολογιών η ΟΚΕ συνιστά να 
εξετασθούν εξίσου και τα προβλήματα των όσων θίγονται 
από τις τεχνικές μεταβολές. 
4. Ειδικές παρατηρήσεις 
4.1. Η ΟΚΕ τονίζει ότι μολονότι όλοι οι τομείς της 
οικονομίας αντιμετωπίζουν προβλήματα ειδίκευσης για 
την εφαρμογή νέων τεχνολογιών, τα προβλήματα αυτά 
πρέπει να ληφθούν ιδιαίτερα υπόψη στις ΜΜΕ αλλά και σ' 
άλλους παραπλήσιους τύπους επιχειρήσεων (π.χ. στους 
συνεταιρισμούς). 
4.2. Η αυτοματοποίηση δεν προωθείται μόνο στις 
μεγάλες επιχειρήσεις του τομέα των υπηρεσιών αλλά και 
του τομέα της μεταποίησης. Η ΟΚΕ προτείνει γι' αυτό να 
εφαρμοστούν και σε αυτόν τον τομέα πρότυπα δοκιμα­
στικά προγράμματα για να αποκτηθούν και στη βιομηχα­
νία εμπειρίες για τις ΜΜΕ. 
4.3. Το τμήμα επιδοκιμάζει το γεγονός ότι πρόκειται να 
δοκιμαστούν πειραματικά οι δυνατότητες της εφαρμογής 
νέων τεχνολογιών πληροφόρησης που αφορούν ιδιαίτερα 
τους άνεργους και ανειδίκευτους νέους με τη μορφή 
διδακτικών μέσων. 
4.4. Το τμήμα κρίνει ότι είναι υπερβολικό να περιορι­
στεί η ομάδα των «ηλικιωμένων ειδικευμένων εργαζομέ­
νων που αποδεσμεύτηκαν από την εργασία τους μετά από 
την εφαρμογή μέτρων αναδιάρθρωσης» μόνο στον παρα­
δοσιακό τομέα της μεταποίησης και ιδιαίτερα της βιομη­
χανίας χάλυβα. Γιατί και στους παραδοσιακούς τομείς 
των υπηρεσιών υπάρχουν παρόμοια προβλήματα και 
κατά συνέπεια θα έπρεπε οι τομείς αυτοί να ληφθούν 
υπόψη στα πρότυπα σχέδια. 
Αριθ. C 77/10 Επίσημη Εφημερίδα των Ευρωπαϊκών Κοινοτήτων 21. 3. 83 
4.5. Προτείνεται να συμπεριληφθούν στις ομάδες που 
αναφέρει η Επιτροπή για τα πρότυπα σχέδια και ορισμέ­
νες προβληματικές ομάδες εργαζομένων γυναικών των 
οποίων οι θέσεις απασχόλησης θίγονται ιδιαίτερα από την 
τεχνολογική εξέλιξη, καθώς επίσης και άνεργοι που 
έχασαν την επαφή με την τεχνολογική εξέλιξη και επιθυ­
μούν να βρουν πάλι απασχόληση. 
4.6. Σύμφωνα με τη γνώμη της ΟΚΕ η ανάπτυξη 
μεγαλύτερης συγκρισιμότητας των ειδικεύσεων στους 
τομείς: επεξεργασία δεδομένων, ηλεκτρονική και τεχνο­
λογία πληροφόρησης στο σύνολο της Κοινότητας, θα 
πρέπει να καταλήξει σε περιγραφές επαγγελμάτων και σε 
προγράμματα σπουδών που μπορούν να ανταποκριθούν 
στην ανάγκη ελαστικότητας που θα απαιτούν οι μελλο­
ντικές εξελίξεις. 
5. Τελικές παρατηρήσεις 
5.1. Η ΟΚΕ επιδοκιμάζει την πρόταση της Επιτροπής 
να αξιοποιηθούν οι δυνατότητες που προσφέρει το Κοινω­
νικό Ταμείο για την εφαρμογή των πρότυπων σχεδίων και 
των σχεδίων επίδειξης. Οι σκέψεις αυτές της Επιτροπής 
θα πρέπει να ληφθούν επίσης υπόψη κατά τη μεταρρύθ­
μιση του Ευρωπαϊκού Κοινωνικού Ταμείου, με την οποία η 
κοινωνική πολιτική της Κοινότητας θα υπερνικήσει στο 
μέλλον τις τωρινές αδυναμίες για την αντιμετώπιση των 
κοινωνικών συνεπειών των νέων τεχνολογιών πληροφό­
ρησης. 5.2. Η ΟΚΕ υποστηρίζει τους στόχους που καθορίζει 
το σχέδιο απόφασης του Συμβουλίου. Εξέτασε μήπως 
υπάρχει η δυνατότητα να υπογραμμισθεί η προτεραιότητα 
μιας λύσης του κύκλου των προβλημάτων που αναφέρθη­
καν από το γεγονός ότι ο στόχος του σχεδίου αυτού δεν 
ήταν μόνο να επιτευχθεί ένα ψήφισμα, αλλά να έχει σαν 
αποτέλεσμα ακόμη και οδηγίες ή κανονισμούς. Φαίνεται 
όμως ότι αυτό θα ήταν πρόωρο αυτή τη στιγμή. 
5.3. Μια πιθανή βάση για τον τομέα αυτό θα μπορούσε 
να αποτελέσει π.χ. μια αναγκαία συνεργασία μεταξύ των 
αρμόδιων υπουργών και των κοινωνικών εταίρων στον 
τομέα της εκπαίδευσης για νέες τεχνολογίες πληροφόρη­
σης. 
5.4. Γι' αυτούς τους λόγους χρειάζεται όμως να διευ­
κρινισθεί με ποιο σκοπό «το Συμβούλιο θα εξετάσει την 
πρόοδο και τα αποτελέσματα που επιτεύχθηκαν κατά την 
εφαρμογή αυτού του ψηφίσματος με βάση πληροφορίες 
και εκθέσεις που θα του υποβάλει η Επιτροπή». Στην 
τωρινή του μορφή το σχέδιο ψηφίσματος δεν έχει κατά την 
άποψη της ΟΚΕ καθόλου δεσμευτικό χαρακτήρα. 
5.5. Για να γίνει σαφές το αν και με ποια μορφή 
μπορούν να εφαρμοστούν συστάσεις ή κανονισμοί με 
περισσότερο δεσμευτικό χαρακτήρα που αποσκοπούν 
στη βελτίωση της επαγγελματικής κατάρτισης, η ΟΚΕ 
προτείνει να διεξαχθεί μια διεθνής σύγκριση των σχετικών 
νομικών βάσεων στα πλαίσια των πρότυπων σχεδίων. 
Βρυξέλλες, 26 Ιανουαρίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Fran9ois CEYRAC 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Τροπολογία που απορρίφθηκε 
Η ακόλουθη τροπολογία, που υποβλήθηκε σύμφωνα με τις διατάξεις του Εσωτερικού Κανονισμού, 
απορρίφθηκε απο την ΟΚΕ κατά τη διάρκεια των συζητήσεων. 
Σελίδα 7, παράγραφος 1.6 
Να διαγραφεί η παράγραφος αυτή. 
Αιτιολογία 
Η διατύπωση αυτής της παραγράφου είναι υπερβολικά υποκειμενική. 
Αποτέλεσμα της ψηφοφορίας 
Ψήφοι υπέρ: 5, ψήφοι κατά: πλειοψηφία, αηοχές: 8.